Diari Oficial de la Generalitat Valenciana


Sumari del DOGV 1292, del 27-04-1990 (1990/817201)

DECRET 65/1990, de 26 d'abril, del Consell de la Generalitat Valenciana, pel qual és modificat parcialment el Decret 58/1988, de 25 d'abril, que aprovà el Reglament de Agències de Viatge de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/04/26/65/dof/vci/html**

### Dades del document

Número de DOGV
:   1292

Data del DOGV
:   27-04-1990

Secció del DOGV
:   DISPOSICIONS GENERALS

Número del document
:   1990/817201


Data del document
:   26-04-1990

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 65/1990, de 26 d'abril, del Consell de la Generalitat Valenciana, pel qual es modifica parcialment el Decret 58/1988, de 25 d'abril, que aprovà el Reglament d'Agències de Viatges de la Comunitat Valenciana.  
La disposició transitòria primera del Decret 58/1988, de 25 d'abril, del Consell de la Generalitat Valenciana, pel qual fou aprovat el Reglament d?Agències de Viatge, estableix un termini màxim de dos anys perquè les agències de viatge amb títol- llicència en vigor en el moment de la seua publicació acomplesquen els requisits i prescripcions que s'hi contenen.  
L?acompliment de l'apartat a) de l'article cinqué del Decret 58/1988 esmentat implica un increment substancial del capital social mínim de les societats que tenen com a objecte l?exercici d'activitats pròpies de les agències de viatge. La documentació d'aquest increment i l?entrada en vigor de la nova Llei de Societats Anònimes han produït una acumulació d'operacions notarials i registrals a realitzar per les diverses societats que recomana que l'administració retarde l?exigència del compliment de l'adaptació que quant al capital social s'exigeix a les agències de viatge, ja que la revocació de l?ofici del títol llicència tal i com preveu el decret esmentat en l'apartat dos de la disposició transitòria primera- en plena campanya produiria conseqüències que afectarien negativament el turisme a la Comunitat Valenciana.  
L?activitat turística a la Comunitat Valenciana presenta gran varietat de formes de funcionament que recomanen una precisió més gran a l'hora d'establir les activitats respectives dels diversos grups d?agències de viatge. En el cas de les agències minoristes es constata l?existència generalitzada d'una pràctica, denominada de forma comuna com a turisme receptiu, que pot incloure's entre les activitats a desplegar per les agències minoristes.  
Per tot això, a proposta del Conseller d?Indústria, Comerç i Turisme i amb la deliberació prèvia del Consell de la Generalitat Valenciana, en sessió celebrada el dia 26 d'abril de 1990,  
DECRETE:  
Article 1r  
Es ampliat fins el 31 de desembre de 1990 el termini establert a la disposició transitòria primera, apartat u, del Decret 58/1988, de 25 d'abril, del Consell de la Generalitat Valenciana, únicament i exclusivament en allò relatiu al requisit del capital mínim a que fa referència l'article cinquè, apartat a), del decret esmentat.  
Article 2n  
L?article tercer del Decret 58/1988, de 25 de abril, del Consell de la Generalitat Valenciana, és substituït pel text següent:  
«Les agències de viatge es classifiquen en tres grups:  
- Majoristes: són aquelles que projecten, elaboren i organitzen tota classe de serveis i paquets turístics per oferir-los a les agències minoristes, i no poden oferir els seus productes directament a l?usuari o consumidor.  
- Minoristes: són aquelles que, o he comercialitzen el producte de les agències majoristes venent-lo directament a l?usuari o consumidor, o bé projecten, elaboren, organitzen i/o venen tota classe de serveis i paquets turístics directament a l?usuari, no podent oferir els productes a d'altres agències. No es consideren incloses en aquesta limitació les funcions de les agències de viatge minoristes en la seua qualitat de representats d?agències de viatge estrangeres, i tampoc la possibilitat de practicar plenament la funció receptiva.  
- Majoristes- minoristes: són aquelles que poden simultanejar les activitats dels dos grups anteriors».  
DISPOSICIO FINAL  
Aquest decret vigirà el dia que es publique al Diari Oficial de la Generalitat Valenciana.  
València, 26 d'abril de 1990,  
El President de la Generalitat Valenciana,   
JOAN LERMA I BLASCO  
El Conseller d?Indústria, Comerç i Turisme,   
ANDRES GARCIA RECHE


Còpia Permalink ELI